
ROMȂNIA                                                                                                                              

JUDETUL SĂLAJ

COMUNA SÂG


Nr. 9189/ 23.09.2026
ANUNȚ CONCURS ocupare post temporar vacant 

UAT COMUNA SÂG, județul SĂLAJ, organizează concurs în vederea ocupării unui post temporar vacant de CONSILIER ȘCOLAR (COD COR235903), în cadrul Compartimentului : implementare proiect finanțat din fonduri externe nerambursabile ” Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate” PIDS/586/PO4/339395- conf. pct 4 din anexa la OUG nr. 63/2010, contract de finanțare 665/ 08.06.2026
În vederea implementarii proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395, în conformitate cu Ghidul orientativ de recrutare si angajare a membrilor echipei comunitare integrate de către unitățile administrativ-teritoriale selectate, UAT Comuna Sâg, cu sediul în localitatea Sâg, str. Principală, nr. 1, judetul SĂLAJ, CUI 4495123, organizează concurs în vederea ocupării unui post vacant temporar de CONSILIER ȘCOLAR, (COD COR 235903), în cadrul Echipei comunitare integrate pentru derularea Proiectului ”Furnizare de servicii integrate în comunitățile rurale-facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395, timp de lucru 4 ore/zi, respectiv 20 ore pe săptămână înființat pe durata determinată.
· Denumirea postului: Consilier școlar 

· Cod COR: 235903 consilier școlar
· Nivelul postului: execuție, membru în Echipa Comunitară Integrată (ECI)
· Durata muncii: determinată, pentru o perioadă de 36 de luni, cu posibilitatea prelungirii prin act adițional, conform art. 82 alin. (3) din Legea nr. 53/2003- Codul muncii, republicată, cu modificările și completările ulterioare,  până cel puțin la data de finalizare a proiectului și pe perioada de sustenabilitate a acestui, conform Protocolului de colaborare nr. 555 din 26.11.2025, timp parțial 4 ore pe zi ( 20 ore/ săptămână)
· Locul de desfășurare a activității: sediul UAT /Centrul comunitar integrat și în comunitate (teren)
· Scopul principal al postului: 
· Asigură furnizarea de servicii de consiliere educațională în cadrul echipei comunitare integrate, prin aria educației, pentru reducerea suprapunerilor, armonizarea resurselor şi crearea unui proces sustenabil de ieşire din starea de sărăcie şi integrare socială şi economică.
I. CONDIȚII GENERALE DE PARTICIPARE

Condiții generale care trebuie îndeplinite de o persoană pentru a putea participa la concurs

II. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;

III. cunoaşte limba română, scris şi vorbit;

IV. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

V. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

VI. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

VII. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

VIII. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 

IX. nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

X. îndeplineşte alte condiţii generale în funcţie de specificul postului

II. CONDIȚII SPECIFICE DE PARTICIPARE

· Experiență specifică în activitatea cu copii/tineri ≥ 1 an
· Constituie avantaj activitatea în proiectul pilot ”Crearea și implementarea serviciilor comunitare integrate pentru combaterea sărăciei și a excluziunii sociale”, cod MySMIS 122607;

· Constituie avantaj domiciliul în UAT pentru care aplică;

· Studii de specialitate: studii superioare absolvite cu diplomă de licență cu specializarea în psihologie, pedagogie, psihopedagogie specială, sociologie, asistență socială, precum și alte specializări, conform centralizatorului aprobat prin ordin al ministrului educației și cercetării pentru ocuparea posturilor/catedrelor de profesor consilier școlar, în vigoare în anul școlar al angajării
· Disponibilitate pentru deplasări

· Cunoştinţe de operare/programare pe calculator (necesitate şi nivel): Office, Excel,Word, Power Point  - utilizator independent  
Abilităţi, calităţi şi aptitudini necesare: 

· Cunoştinţe de operare pe calculator (necesitate şi nivel): Office, Excel,Word, Power Point - utilizator independent 

· competențe de comunicare scrisă şi verbală, de relaționare; 

· moralitate, corectitudine, deschidere și flexibilitate în relațiile interumane; - perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute; 

· analiza problemelor specifice mediului şcolar;

· atenție la detalii; 

· atitudine pozitivă, motivatoare; 

· competențe de integrare TIC în educație. 

· Disponibilitate pentru deplasări
· comunicare, relaționare;
·  moralitate, corectitudine, deschidere și flexibilitate în relațiile interumane;

· perseverență, consecvență, abilități pentru munca în condiții de stres, în situații    de urgență sau neprevăzute;

· atenție la detalii;
· capacitate de analiză a problemelor din mediul școlar;
· atitudine pozitivă, motivatoare;
·   Limbi străine solicitate: nu este cazul.
III. ATRIBUȚIILE POSTULUI

Atribuții din domeniul consilierii școlare

· consiliază cu prioritate elevii aflați în risc de abandon școlar și de excluziune socială, în scopul asigurării accesului, participării și creșterii calității rezultatelor școlare ale acestora;

· realizează evaluarea, depistarea, intervenția timpurie, asistența psihopedagogică și monitorizarea corespunzătoare a tuturor copiilor identificați cu abilități adaptative cognitive și/sau socioemoționale scăzute în raport cu vârsta și nivelul lor de școlarizare, împreună cu alte instituții/persoane abilitate, în cadrul echipelor comunitare integrate;

· consiliază părinții și sprijină cadrele didactice din unitățile de învățământ de masă în vederea facilitării procesului de incluziune școlară a copiilor/elevilor/tinerilor din categorii defavorizate, inclusiv a celor cu cerințe educaționale speciale;

· colaborează cu asistentul social și asistentul medical comunitar/ mediatorul sanitar/mediatorul școlar în cadrul echipelor comunitare integrate pentru combaterea sărăciei și excluziunii sociale;

· asigură servicii de educație parentală;

· asigură servicii de intervenție în situații de violență școlară, de mediere a conflictelor școlare și de consiliere a preșcolarilor/ elevilor implicați în situații de violență școlară;

· desfășoară servicii de informare, consiliere și sprijin pentru personalul unităților de învățământ și pentru elevi în scopul prevenirii traficului și consumului de droguri, a delincvenței și predelincvenței juvenile și a altor comportamente de risc, precum și a oricărei forme de violență în spațiul școlar, inclusiv bullying, cyberbullying, hărțuire;

· asigură servicii de facilitare a integrării sociale și culturale a preșcolarilor/elevilor în colectivul clasei/grupei și al unității de învățământ.

· alte tipuri de intervenţii care sunt în relaţie cu aria consilierii şcolare care ţin de consilierul şcolar pentru eliminarea cauzelor care generează şi menţin starea de sărăcie şi excluziune socială.

B. Atribuții specifice în cadrul proiectului:

· derularea de activități de identificare a persoanelor vulnerabile, prin diverse mecanisme –screening, sesizări, referire;

· elaborarea de rapoarte lunare de activitate, după modelul furnizat de UJSS, privind implementarea activității de consiliere școlară în cadrul ECI;

· participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor etc;

· identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local;

· participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI;

· participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC / AJPIS/CJRAE/DSP și a rezultatelor aplicării acestora;

· asigurarea aplicării la nivel județean a mecanismului operațional de colaborare interinstituțională și de coordonare a  serviciilor comunitare integrate (având în  vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii și justiției sociale, al ministrului sănătății și al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei);

· comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local

IV. DOSARUL DE CONCURS VA CUPRINDE ÎN MOD OBLIGATORIU
a) formularul de înscriere la concurs care contine și declarația de consimțământ privind prelucrarea datelor cu caracter personal;
b) copia actului de identitate sau orice alt document care atestă identitatea, potrivit legii, după caz (semnată de candidat);

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări; 

e) copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) Curriculum Vitae, model comun european;

g) cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul  de concurs cu originalul cazierului judiciar, cel mai târziu până la data primei probe a concursului);

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

i) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

Dosarele se depun la sediul UAT COMUNA SÂG  la secretarul comisiei de concurs  în intervalul 24.09- 07.10.2026  în intervalul orar 8:00 - 15:30 (Luni - Joi), 8:00 - 12:00 (Vineri)  sau pot fi transmise de candidaţi prin Poşta Română, serviciul de curierat rapid, poşta electronică (comuna@primariasig.ro).

În situaţia în care candidaţii transmit dosarele de concurs prin Poşta Română, serviciul de curierat rapid sau poşta electronică, candidaţii primesc codul unic de identificare la o adresă de e-mail și au obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.

Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf, documentele fiind acceptate doar în formă lizibilă.

Nerespectarea transmiterii documentelor și a termenelor prevăzute mai sus, după caz, conduce la respingerea candidatului.

Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34 Hotărârea Guvernului nr. 1336/2022, propunerea sa privind instrumentele necesare pentru asigurarea accesibilităţii probelor de concurs. 

Concursul va consta în următoarele etape :

a) selecţia dosarelor de înscriere;

b) proba scrisă;

c) interviul.

     Calendarul de desfăşurare a concursului

	Nr.crt
	Activităti
	Data

	1
	Publicarea anunțului
	24.09.2026

	2
	Data limită pentru depunere dosarelor de participare la concurs la adresa: UAT comuna Sâg, cu sediul în Sâg, nr.1, jud. Sălaj
	07.10.2026, ora 15:30

	3
	Selecția dosarelor de către comisia de concurs
	08.10.2026 ora 15,30

	5
	Depunerea contestațiilor privind rezultatele selecției dosarelor
	09.10.2026, ora 15,30

	6
	Afișarea rezultatului soluționării constestațiilor
	12.10.2026,ora  15.30

	7
	Susținerea probei scrise
	14.10.2026, ora 10:00

	8
	Afișarea rezultatului probei scrise
	14.10.2026, ora 15: 30

	9
	Depunerea contestațiilor privind rezultatele probei scrise
	15.10.2026, ora 15:30

	10
	Afișarea rezultatului soluționării contestațiilor
	16.10.2026, ora 15.30

	11
	Sustinerea interviului
	19.10.2026 ora 10:00

	12 
	Comunicarea rezultatelor după sustinerea interviului
	19.10.2026, ora 14:00

	13
	Depunerea contestațiilor privind rezultatul interviului
	20.10.2026, ora 12:00

	14
	Afișarea rezultatului soluționării contestațiilor
	21.10.2026, ora 12:00

	15 
	Afișarea rezultatului final al concursului
	21.10.2026,ora  15:30


   BIBLIOGRAFIE 

1) Ciolan L., "Învăţarea integrată - fundamente pentru un curriculum transdisciplinar", Editura Polirom, Iaşi, 2008- tematica integral ;
2) Cucoş C., "Pedagogie", Editura Polirom, Iaşi, 2014 tematica integral ;

3) Ulrich, C., "Învăţarea prin proiecte. Ghid pentru profesori", Editura Polirom, Iași, 2016 tematica integral ;

4) Legea învăţământului preuniversitar nr. 198/2023, cu modificările şi completările ulterioare- tematica integral ;

5) Legea nr. 272 din 21 iunie 2004(**republicată**) privind protecția și promovarea drepturilor copilului- tematica integral ;

6) Hotărârea de Guvern nr. 281 din 20 martie 2025 pentru modificarea Hotărârii Guvernului nr. 68/2024 privind aprobarea normelor metodologice pentru determinarea costului standard per antepreșcolar/ preșcolar/elev, pentru finanțarea de bază a unităților de învățământ preuniversitar de stat -tematica integral ;

7) OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare -tematica integral ;

8)  Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei -tematica integral ;
Primar,
NICOLAE- SEBASTIAN PEȘTEAN
